عمران خان ویلي، د ۲۰۰۱ د سپټمبر له یوولسمې وروسته امریکا د هغه چا خلاف له پاکستانه د مرستې غوښتنه کوله چې دواړو هیوادونو یې په ګډه د بهرني یرغل په وړاندې ملاتړ کړی وو۔

عمران خان پر نړیوالې ټولنې ږغ کړی چې اوس تر ټولو ښه دا ده چې د افغانستان له نوي حکومت سره تعامل وکړي او که طالبان ډاډه شي چې بشري مرستې ورسره دوام کوي هغوی به د نړیوالې ټولنې د غوښتنو منلو ته انګېزه پیدا کړي۔

ده په عین حال کې خبرداری ورکړی چې که نړیوال طالبانو ته د بدلېدو انګېزه ورنه کړي د ۱۹۹۰ یمې لسیزې بدمرغۍ به تکرار شي۔

د ده اشاره د افغانستان کورنیو جګړو ته وه چې له کبله یې د القاعده په شان ترهګرو ډلو په افغانستان کې خالې جوړې کړې۔

وړمه ورځ د طالبانو د بهرنیو چارو وزیر امیرخان متقي هم ویلي و چې که پر طالبانو فشارونه دوام وکړي پایلې به یې ښې نه وي۔

متقي د ترهګرو ډلو د پياوړتيا ګواښ کړی